Internetda “flagmanlar qotili” deb baholangan OnePlus 5T suratlari paydo bo‘ldi

Internetda Xitoyda ishlab chiqarilayotgan OnePlus 5T smartfonining fotosuratlari e’lon qilindi. Gadjet Samsung’ning S8 flagmanini eslatib yuboradi, deyiladi “Korrespondent.net” materialida.

Yangi gadjet 6 dyuymli ekranga va minimal hoshiyaga ega bo‘ladi.
Dastlabki ma’lumotlarga qaraganda, ekran yechimi 2160x1080 ni, tomonlar mutanosibligi 18:9 ni tashkil etadi.
Uskunaning asosiy jihati uning dizaynidir: u minimal hoshiya va qabariq chetlarni nazarda tutadi.
Insayderlar smartfonning texnik tavsifi juda yuqori bo‘lishini xabar qilmoqda. Jumladan, protsessor — Qualcomm Snapdragon 835, operativ xotira — 6 GB, operatsion tizim — Android 7.1.1.